Гутчане не займаюцца рэканструкцыяй абрадаў, а стараюцца напоўніць іх менавіта тым сэнсам і насычанасцю, якія былі закладзены ў старажытнасці. Танцоры выступаюць у прыгожых нацыянальных касцюмах, саламяных капелюшах. Іх запрашаюць да ўдзелу ў розных народных святах, якія праводзяцца ў раёне, парафіяльных фэстах, конкурсах. Нярэдка бывае, што самадзейныя артысты выступаюць на сцэне, а на пляцоўку выходзяць парамі гледачы і паказваюць такія майстар-класы!